钦定古今图书集成/理学汇编/学行典/第185卷 > 杜羔
## 钦定古今图书集成/理学汇编/学行典/第185卷 > 杜羔

按《唐书杜兼传》：“兼从弟羔，贞元初及进士第，有至性。
父死河北，母更兵乱，不知所之，羔忧号终日。及兼为
泽潞判官，鞫狱有媪，辨对不凡，乃羔母因得奉养，而
不知父墓区处，昼夜哀恸。它日，舍佛祠，观柱闲有文
字，乃其父临死记墓所在。羔奔往，亦有耆老识其垄，
因是乃得葬。元和中，为万年令。时许季同为长安令”，
京兆尹元义方责租赋不时，系二县，吏将罪之。羔等
辩列尢苦，尹不为纵。羔乃谒宰相，请移散官。宪宗遣
中使问状，具对“府政苛细，力不堪奉诏”，皆免官，夺尹
三月俸，议者以羔为直。未几，授户部郎中。后历振武
节度使，以工部尚书致仕，卒，赠尚书右仆射，谥曰敬。